گؤیده تازا نوع ایشیق تاپیلدی
یازار : میرزه عبدالصمد ملکی | بؤلوم : تكنولوژی+0 به یه ن
آماتور منجّملر گئجه گؤیونده تازا نوع ایشیق کشف ائلهدیلر. بو ایشیغین آدینی«استیو» قویوبلار.
ساینز الرتین وئردیگی خبره گؤره، مکانادانین کالگری دانشگاهیندان اریک داناوان بیرینجی مرتبه اولاراق بو ایشیغین تصویرینی بیر گروهون فیس بوک صفحهسینده گؤردو.
آزمایشلردن سونرا بو ایشیغین پارلاق و سرعتلی گازلارین جریانی اولدوغونو آشکارا چیخارتدی.
اروپانین فضایی سازمان الکتریکی حوزهنین ابزارلارینی یئردن 300 کیلومتر اوزاقلیغا گؤندردیلر کی بو ایشغی تحقیق ائلهسینلر. تحقیقلر بو جریانین ایچیندهکی حرارتین 3 مین درجه سانتیگراد ائشیگیندهکی محیطینده یوخاری اولدوغونو اورتایا چیخارتدی.
25 کیلومتر اولان بو جریانین ایچیندهکی گاز، ثانیهده 6 کیلومتر سرعت ایله حرکتدهدیر.
البته تصویرده اولان بنفش ایشیقدان الده اولان اطلاعات آزدیر چونکی نه شفقدیر نه ده گونشین یئر مغناطیسی ایله اولان فعل و انفعالاتینداندیر.
اروپانین فضایی سازمانینین دئدیگینه گؤره «استیو» ایشیغی چوخ شایعدیر آما ایندییه قدر منجملر اونا دقت ائلهمهمیشدیلر.
زنجیرسیز چرخ سورون
یازار : میرزه عبدالصمد ملکی | بؤلوم : تكنولوژی+0 به یه ن
چرخ سورماغین لاپ مهم مسألهلریندن بیری زنجیرین قیریلماسی اولور. آما دیجیتال ترندزین وئردیگی خبره گؤره، بو مشکل زنجیرسیز چرخلرین اختراعسی ایله حل اولور. تازا چرخلرده تنگستن چرخدندهلردن استفاده اولوب کی نه یاغلانماق ایستیر نه ده پاس توتور.
بو چرخین دوزلدیلمهسینده ایشلنن موادّیندا یوخاری کیفیتی وار. بدنهسی یوخاری چگالیسی اولان منیزیوم آلیاژیندان دوزلیب.
بو چرخلر اوچ 20 اینچ، 24 اینچ و 26 اینچ سایزلاریندا دوزلدیلیبلر و اونون دالی و قاباغیندا تورموز دیسکیندن استفاده اولونماغا گؤره، تورموزلارا اشاره ائلهمک همان چرخ دایانیر.
بو چرخین فرمانی چوخ انعطافلیدیر و سرعت ایله دؤنه بیلیر اونا گؤره داراشلیق یئرلرده حرکته ال وئریشلی اولور.
بو چرخین اؤن ساتیشی باشلانیب و سئونلر اونو آلماغا 800 دولار وئرمهلی اولورلار.
نیوتون قانونو خلافینا، منفی جرمی اولان ماده دوزلدی !
یازار : میرزه عبدالصمد ملکی | بؤلوم : تكنولوژی+0 به یه ن
عالملر منفی جرمه صاحب اولان مایع دوزلدیبلر کی نظره گلیر نیوتونون حرکت قانونونون خلافینا رفتار ائدهجک.
واشنگتون دانشگاهینین عالملری تازا مایع دوزلدیبلر. بو مایع اونا وارد اولان نیرونون خلاف جهتینه حرکت ائلیر.
بو دانشگاهین اوستادیارلاریندان اولان مایکل فوربس دئییر: بو حیرت آمیز پدیده آزمایشگاه محیطینده یارانیب و اونون کؤمگی ایله بعضی مفهوملاری چالیشا چکمک اولار.
عادی وضعیتده نیوتون قانونلاری اساسیندا بیر مادهیه باسقی گلدیگینده، او ماده همان باسقی جهتینه حرکت ائلر آما منفی جرمی اولان مادهیه باسقی گلدیگینده ترسه یؤنه حرکت ائلیر.
بو محققلر روبیدیمین اتوملارینی سویوقلاتماقلا منفی جرمین یارانماسینا شرایط یارادیبلار. بو ایش اوچون، مادهنین اتوملاری او قدر سویومالیدیر کی بیر جور کاندنسیت Bose-Einstein یارانا. بو وضعیتده ذرهلر چوخ یاواش حرکت ائلیر. هابئله کوانتوم فیزیکی قایدالارینا گؤره دالغالی رفتار ائدهجکلر. اونلار بیرلیکده حرکت ائدیب بیر جور سوپر ماده دوزلدیب، انرژی ایتیرمهدن جریان تاپیرلار.
فیزیک اوستادی پیتر انگلز، لیزر واسطهسی ایله بو ذرهلری سویوتدولار. بئلهلیکله داغ و یوخاری انرژیلی مادهلر بوخار کیمی اوندان قاچیب ماده داها دا سرینلشدی.
هابئله لیزر اتوملاری، خاص وضعیتده میکرونون یوزده بیر قطری اولان قابدا کنترل ائلهدی. بو حالتده بیر جور روبیدیم سوپر مایع یاراندی کی معمولی جرمه صاحبدیر آما قابین سینماسی ایله روبیدیم مایعسی داغیلیر.
سونراکی مرحلهده محققلر منفی جرمی یاراتماق اوچون اتوملاری دالی و قاباغا سورن و اونلارین حرکت وضعیتینی دَییشدیرن آیری لیزرلردن استفاده ائلهدیلر. بو زمان یوخاری سرعتله آخان روبیدیم، ائله نظره گلیر کی منفی جرمی وار. بونا گؤره اونا باسقی گلنده عکس طرفه حرکت ائلیر.
قوم اوستونده گئتمگه عجیب غریب تکرلر
یازار : میرزه عبدالصمد ملکی | بؤلوم : تكنولوژی+0 به یه ن
ماشین دوزلتمه شرکتلرین بیری قوملو منطقهلره مناسب اولان عجیب غریب تکرلر طراحلیق ائلهییب.
علمی مجله «گیزمگ»ین وئردیگی خبره گؤره، نیسان شرکتی 2015-جی ایلینده قار و بوز اوستونده مطمئن سوروجولوک اوچون مخصوص ماشین ارائه وئردیلر. آما بوزلار ارییَندیلر و ایندی قوم اوستونده مطمئن سوروجولوگه بیر فکر ائتمک لازمدیر.
یئنه ده نیسانین طراحلاری Rogue Trail Warrior آدیندا ماشینی ارائه وئریبلر. بو ماشین نیویورک ماشین سرگیسینده سرگییه قویولاجاق.
بو تازا محصولدا بیلدیگیمیز تکرلردن خبر یوخدور بلکه بو ماشین تازا تکنولوژی ایله دوزلمیش نقاله نوارلارین توسطی ایله حرکت ائدیر.
نیسانین تازا محصولو 2.5 لیترلیک 4 سیلندرلی نسبتاً گوجلو موتورا مجهزدیر. بو موتور 170 بوخار آتی گوجو ایله قوم تپهلرینی چوخ راحت آشیب گئده بیلر.
بو ماشینین نمونهسینین ظاهری نظامی ایدی و اطراف رنگلرله اویغون رنگلنمیشدی. آما بو ماشینین رسمی ارائهسینی نیویورک سرگیسینه گؤزلهمک لازمدیر.
ناسا رسمی اولاراق فضایی آدام آختاریر
یازار : میرزه عبدالصمد ملکی | بؤلوم : تكنولوژی+0 به یه ن
خبرآنلاینین وئردیگی خبره گؤره، جیمز وب تلسکوپو، 2018 ایلینده ایشه باشلایاجاق لاپ بؤیوک و گوجلو تلسکوپ ساییلیر.
بوندان اوّل بیزدن 40 ایشیق ایلی فاصلهسینده حیاتا مناسب اولان بیر سیاره تاپیلیب. بیزدن 40 ایشیق ایلی فاصلهده اولان یاشانیلاجاق سیارهنین کشفی، تاریخی و حیرت آمیز بیر کشفدیر.
(JWST) تلسکوپی 20 ایل بویونجا دوزلماقدایدی و گلن ایل یئرین مدارینا یئرلشدیریلهجک و فضادا حیاتین اولوب اولمادیغینا دایر چوخلو اطلاعات بیزه وئره بیلهجک.
ناسا بو تلسکوپون واسطهسی ایله گؤیده احتمالی تمدنلر و حیات بارهسینده آرتیق اطلاعاتی اله گتیرمگه اومید باغلاییب.
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab azb_Arab azb_Arab azb_Arab azb_Arab azb_Arab prs_Arab pes_Arab azb_Arab azb_Arab azb_Arab azb_Arab